Diari Oficial de la Generalitat Valenciana


Sumari del DOGV 3293, del 24-07-1998 (1998/6317)

Informació pública del Projecte de Pla Especial, pel qual es reserven determinats terrenys per al patrimoni de sòl de la Generalitat al municipi d'Alacant.
-----------------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6317


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del Projecte de Pla Especial, pel qual es reserven determinats terrenys per al patrimoni de sòl de la Generalitat al municipi d'Alacant. [1998/X6317]
  
El conseller d'Obres Públiques, Urbanisme i Transports, en data 23 de juliol de 1998, ha resolt:
  
«1. Sotmetre a informació pública el Projecte de Pla Especial de delimitació d'una àrea de reserva per a la formació de patrimoni públic de sòl de la Generalitat que afecta determinats terrenys, al terme municipal d'Alacant, de conformitat amb els articles 99 en relació amb el 38 i el 43 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, Pla Especial que té per objecte legitimar la possible expropiació dels terrenys i els immobles afectats per aquest per a la seua incorporació al patrimoni de la Generalitat.
  
El període d'informació pública serà de 20 dies, i es podran presentar durant aquest al·legacions i suggeriments davant d'aquesta Conselleria o en els Serveis Territorials de la Conselleria d'Obres Públiques, Urbanisme i Transports d'Alacant.
  
2. Demanar un dictamen sobre el projecte sotmés a informació pública a l'Ajuntament d'Alacant.
  
3. Suspendre les llicències de parcel·lació i d'edificació, com també de nous acords de programació en la totalitat de l'àmbit territorial afectat pel projecte de pla especial que se sotmet a informació pública, de conformitat amb l'article 57 de la mencionada llei.
  
4. Publicar aquesta resolució per a la seua efectivitat i coneixement general en el Diari Oficial de la Generalitat Valenciana i en un diari d'àmplia difusió de la ciutat d'Alacant».
  
L'àmbit dels terrenys que concretament queden afectats pel projecte de pla especial i la suspensió de llicències, es troba gràficament delimitat en els plans que s'adjunten a la documentació tècnica sotmesa a informació pública. Qualsevol persona interessada a consultar el contingut íntegre de la dita documentació o a presentar al·legacions o suggeriments al projecte, pot fer-ho a les oficines públiques següents: Servei Territorial d'Alacant de la Conselleria d'Obres Públiques, Urbanisme i Transports (avinguda d'Aguilera, 1-3a, 03036 Alacant), Servei de Coordinació Territorial de la dita Conselleria (avinguda de Blasco Ibáñez, 50, 4a planta, 46322 València). Així mateix, s'ha remés una còpia del projecte a l'Ajuntament d'Alacant, i aquesta també és susceptible de consulta pública.
  
Cosa que es fa pública per a coneixement general i en compliment d'allò que s'ha previst en els articles 38 i 43 de la Llei Reguladora de l'Activitat Urbanística 6/1994, de la Generalitat Valenciana.